Diari Oficial de la Generalitat Valenciana


Sumari del DOGV 7860, del 29-08-2016 (2016/6649)

RESOLUCIÓ de 9 d'agost de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament d'Algorfa (Alacant), per a l'autorització d'una farmaciola permanent a la urbanització la Rellana del municipi esmentat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7860

Data del DOGV
:   29-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6649


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 9 d'agost de 2016, de la directora general de Farmàcia i Productes Sanitaris, que admet a tràmit la sol·licitud formulada per l'alcalde president de l'Ajuntament d'Algorfa (Alacant), per a l'autorització d'una farmaciola permanent a la urbanització la Rellana del municipi esmentat. [2016/6649]  
Vista la sol·licitud formulada per l'alcalde president de l'Ajuntament d'Algorfa (Alacant), per a l'autorització d'una farmaciola permanent a la urbanització la Rellana del municipi esmentat.  
Vist que en aquest nucli de població hi ha 807 habitants censats.  
  
Vist que es compleix el que preveu l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
Admetre a tràmit aquesta sol·licitud amb les indicacions següents:  
L'Ajuntament d'Algorfa no disposa de local per a la ubicació de la farmaciola.  
El mínim d'assistència és de 20 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'una oficina de farmàcia oberta al públic en la mateixa zona farmacèutica número 36 d'Alacant i confrontants que estiguen interessats en l'adjudicació de la farmaciola han de presentar en el termini màxim d'un mes, comptador a partir de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'ordre, com també un mesurament de la distància entre l'oficina de farmàcia i el local proposat per a l'obertura de la farmaciola i, si escau, l'acreditació de la condició de farmàcia de viabilitat econòmica compromesa (VEC).  
La presentació de sol·licituds es pot efectuar en el Registre General de la Conselleria de Sanitat Universal i Salut Pública, c/ Misser Mascó, 31, de València, o en qualsevol de les formes establides en l'article 38.4, de la Llei 30/1992, de Règim Jurídic de les Administracions Publiques i del Procediment Administratiu Comú, redactat d'acord amb la Llei 4/1999, de 13 de gener.  
  
València, 9 d'agost de 2016.- La directora general de Farmàcia i Productes Sanitaris, El sotsdirector general d'Optimització i Integració. José Manuel Ventura Cerdá.